**לכ'**

**חברת נסיעות פגסוס**

**הנדון: מכתב הערכה לגברת דורית קרן**

**מדריכת טיולים ברומניה.**

**בטיול בBTB 0909 - לרומניה**

**תאריך: מ-09 עד 2016–09–19**

**א.ג.נ**

-שלום רב!

ברצוני לציין לשבח ,את הגברת דורית קרן ,מדריכת הטיולים בטיול המאורגן לרומניה ,

שנערך בתאריך 9/9/2016 שבו משפחתי ואני לקחנו חלק.

אנחנו נוסעים זו הפעם השלישית בחברתכם,

והסיבה היא המדריכים המעולים וארגון מצוין של הטיולים.

דורית כמדריכה ,עלתה על שני קודמיה .

דורית היא אישיות ייחודית ומלבבת ,נעימת הליכות ,אך אם זאת אסרטיבית .

כל נוסע זכה מצדה לייחס אישי מתחשב וחם,

כל בעיה שהועלתה במהלך הטיול על ידי אחד הנוסעים,זכתה למענה מיידי מצדה ,

במקצועיות ,וביסודיות .גם אם היו חילוקי דעות היא פתרה אותם בנועם וללא התלהמות .

בכל הנוגע לזכויות הנוסעים הייתה מוכנה אף להתעמת עם בעלי תפקידים במלונות כנציגת פגסוס, כדי שזכויות אלו יתממשו (ארוחות בזמן, על שולחנות נקיים ,אספקת מצרכים נאותה,מים חמים בחדרים וכו').

דורית אפשרה לכל נוסע/ת להביע את דעתו .

שתפה נוסעים בעלי ידע ייחודי שהיו בין נוסעי הטיול, להעשרת המיידע בטיול.

הנוסעים מבחינתה הועמדו במקום הראשון.

ועוד לא ציינתי את הבקיאות הנרחבת שלה באתרים בהם ביקרנו,ולא רק.

דורית שילבה את ההיסטוריה של עם ישראל ,במקביל- ובהתייחסות למקומות בהם ביקרנו (בתי כנסת,- להבדיל כנסיות).

דורית שולטת בשפה, בתרבות ובהלכי הרוח, בחברה הרומנית, דואגת להעביר ידע זה לנוסעיה בדרך מעניינת,וקולחת.

היא יצרה חברותא בין כל נוסעי האוטובוס ,

כולם נוסעי פגסוס ותיקים,

ציינו שהיא מתברגת היטב בשורה הראשונה של מדריכי הטיולים בהם לקחו חלק,

כמדריכה נעימה חברותית ומקצועית.

**לסכום:מדריכה כמו דורית היא נכס לכל חברת נסיעות**

**ולכל נוסע המשתתף בטיול בהדרכתה**

**והיא ראויה לכל שבח.**

**אנו בטוחים שהיא זוכה להערכה גם מצדכם,.**

בכבוד רב:

דפנה מאירמן

אורי מאירמן

אור מאירמן

ראש העין